Rasmus Kumpulainen

Rasmus Kumpulainen (s. 8. elokuuta 2005 Lahti) on suomalainen jääkiekkoilija, joka pelaa SM-liigajoukkue Pelicansissa lainalla NHL-seura Minnesota Wildista. Kumpulainen on pelipaikaltaan keskushyökkääjä. == Ura == === Seuraura === Kumpulainen aloitti jääkiekkoilun nelivuotiaana. Hän on Pelicansin kasvatti. Kumpulainen oli kaudella 2019–2020 C-nuorten SM-sarjassa joukkueensa paras pistemies ja syöttäjä tehoilla 7+19=26. Kaudella 2022–2023 hän debytoi miesten peleissä pelattuaan kaksi ottelua lainalla Mestis-joukkue Heinolan Peliitoissa helmikuussa 2023. Minnesota Wild varasi Kumpulaisen toisella kierroksella 53. pelaajana NHL:n varaustilaisuudessa 2023. Samana kesänä hänet varasi myös OHL- joukkue Oshawa Generals 13. pelaajana CHL:n varaustilaisuudessa. Elokuussa Kumpulaisen uutisoitiin siirtyvän joukkueeseen kaudeksi 2023–2024. Samalla Pelicans tiedotti tehneensä hänen kanssaan option SM-liigakausista 2024–2026. Kumpulainen teki OHL:n runkosarjassa 58 ottelussa tehot 28+28=56. Hän jakoi Generalsin sisäisen maalipörssin kolmannen sijan Calum Ritchien kanssa. Pudotuspeleissä Kumpulainen teki 21 ottelussa tehot 3+8=11. Hänen kaikki maalinsa olivat voittomaaleja. Seitsemännessä konferenssifinaaliottelussa 6. toukokuuta 2024 North Bay Battalionia vastaan Kumpulainen ratkaisi Generalsille paikan J. Ross Robertson Cup-finaaleissa, kun hänen osumansa jäi joukkueen 6–1-voittoon päättyneen ottelun voittomaaliksi. Mestaruuden vei lopulta kuitenkin London Knights otteluvoitoin 4–0. Maaliskuussa 2024 Kumpulainen teki kolmivuotisen NHL-tulokassopimuksen Minnesota Wildin kanssa. Heinäkuussa 2024 seura lainasi hänet kaudeksi 2024–2025 kaksivuotisella sopimuksella hänen kasvattajaseuransa Pelicansin SM-liigajoukkueeseen. Kumpulainen teki miesten pääsarjadebyyttinsä Mestarien liigan avauskierroksella 6. syyskuuta 2024 ruotsalaista Färjestad BK:ta vastaan. Hänet merkittiin Pelicansin kolmosketjun vasempaan laitaan Konsta Hirvosen ja Leevi Tukiaisen viereen. Kumpulainen sai ottelussa jääaikaa 13.11 minuuttia ja hänelle merkittiin teholukema –1. SM-liigadebyyttinsä Kumpulainen teki runkosarjan avauskierroksella 10. syyskuuta 2024 vieraissa JYPiä vastaan. Hänet merkittiin Pelicansin kolmosketjun vasempaan laitaan Elias Vilénin ja Leevi Tukiaisen viereen. Kumpulainen sai ottelussa jääaikaa 14.13 minuuttia. Hän avasi myös maalitilinsä SM-liigassa kahdella osumalla, joista ensimmäinen syntyi ylivoimalla. Kumpulainen sai ottelussa myös kakkossyöttöpisteen Iikka Kangasniemen tekemään ylivoimamaaliin. Mikko Inkinen valitsi hänet ottelun Alumnien tähtien kolmostähdeksi. === Maajoukkueura === Kumpulainen voitti pronssia Hlinka Gretzky Cupissa vuonna 2022. Hän toimi alle 18-vuotiaiden maajoukkueen kapteenina Sveitsin Zuchwilissä pelatussa viiden maan turnauksessa joulukuussa 2022. Hän pelasi alle 18-vuotiaiden MM-kilpailuissa vuonna 2023, jolloin hän toimi Suomen varakapteenina. Kumpulainen valittiin Latviaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Kumpulainen pelasi alle 20-vuotiaiden MM-kilpailuissa vuosina 2024 ja 2025, joista jälkimmäinen turnaus päättyi hopeaan. Yhteensä Kumpulainen on pelannut 32 nuorten ja 35 poikien maaottelua. == Pelityyli == EP Rinksiden suomenkielisten sivujen päätoimittaja Lassi Alasen mukaan Kumpulainen on isokokoinen sentteri, jonka vahvuudet ovat olleet pitkälti kahden suunnan pelaamisessa. Alasen mukaan hän hoitaa puolustusvelvoitteensa tunnollisesti, pystyen ulottuvana pelaajana saamaan pitkän mailansa vetojen tielle ja kamppailemaan kulmissa. Alasen mukaan Kumpulaisen peliäly ulottuu myös muualle kuin puolustussuuntaan, ja hän pystyy parhaimmillaan rytmittämään peliä keskikaistalta mainiosti. Alasen mukaan kysymysmerkit Kumpulaisen kohdalla liittyvät kuitenkin siihen, kuinka paljon hyökkäyspelaamiseen liittyvää potentiaalia hänellä loppupeleissä on. Kumpulainen on itse maininnut kehityskohteikseen luistelun ja fyysisyyden. Hänen tulee omien sanojensa mukaan käyttää kokoaan useammin ja oikeissa paikoissa hyödyksi sekä olla röyhkeämpi jäällä. Kumpulaisen ensimmäinen suosikkipelaaja NHL:ssä oli hänen omiensa sanojensa mukaan Patrick Kane, mutta hän on myöhemmin pitänyt esikuvanaan Aleksander Barkovia. Kumpulainen on kertonut yrittäneensä ottaa oppia Barkovin kahden suunnan pelaamisesta ja työmoraalista. == Tilastot == 2020–2021 Pelicans U20-SM 6 0 2 2 2 – – – – – 2021–2022 Pelicans U20-SM 43 8 9 17 2 3 0 0 0 0 2022–2023 Pelicans U20-SM 41 11 23 34 26 4 1 1 2 2 U18 5 3 2 5 2 Peliitat Mestis 2 0 0 0 2 – – – – – 2023–2024 Oshawa Generals OHL 58 28 28 56 48 21 3 8 11 10 JMM 7 2 0 2 0 2024–2025 Pelicans SM-liiga JMM 6 2 1 3 0 1 kausi yhteensä Mestis 2 0 0 0 2 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Pelicansin pelaajat Luokka:Minnesota Wildin pelaajat Luokka:Minnesota Wildin varaamat pelaajat Luokka:Vuonna 2005 syntyneet Luokka:Elävät henkilöt